Publication: Magyar Közlöny
Issue: MK-2001-70 (Year: 2001, Number: 70)
Era: 1990-2004
Section: a 111/2001. (VI. 22.) Korm. rendelethez
Paragraph Index: 715

3. Szövegalkotás Írásbeli kifejezőképesség A szövegalkotási ismeretek és képesség bizonyítása az ismertetés, magyarázat, összefoglalás, fejtegetés, ajánlás, összehasonlítás, definíció, az értekezés, az esszé műfajában irodalmi és nem irodalmi témák köréből (pl. a kulturális örökség, a művészetek, a civilizáció ellentmondásai, az élet minősége, a globális kérdések, az emberi kapcsolatok, erkölcsi kérdések, érzelmek, az információs társadalom, a mindennapi élet döntési helyzetei, a mindenkori jelen problémahelyzetei, kérdései és válaszai, a tömegkommunikáció, a mindennapi életvitel). Kreatív írás (pl. elbeszélés, jellemzés, átírás nézőpontváltással). Kérdéskör, kérdés, probléma írásbeli megvitatása, a téma több nézőpontú értékelését is magában foglaló vélemény, álláspont, következtetés megfogalmazása az érvelés különféle módszerével. Az irodalmi olvasmányok széles választékát magában foglaló tájékozottság, személyes állásfoglalás, az egyéni olvasat kifejezése az értekezés, az esszé műfajában. Hivatalos írásművek (pályázat, kérvény, önéletrajz) normáinak alkalmazása. 2001/70. szám Témakörök / Képességek Követelmények Szóbeli műfajok, beszéd és szövegmondás Az iskolai és a civil lét jellemző beszédszínterei és szóbeli kifejezésformái; ideértve a szóbeli vizsga műfajainak ismeretét. A témának és a megnyilatkozás céljának megfelelő, hiteles érvelő előadás, hozzászólás, kifejtés, összegzés. A beszédhelyzetnek, a műfajnak és a témának megfelelő nyelvi norma követésével lényegre törő, világos felépítésű, kifejtett közlés. A mondat- és szövegfonetikai eszközök szerepének ismerete és helyes alkalmazása az előadásban és a szövegmondásban. Teljes művek és részletek szöveghű előadása.

Source: https://magyarkozlony.hu/hivatalos-lapok/87380b7c51d34548e3e6c61cd28488b742776ff7/dokumentumok/0003f54c69d2fd30158764cbdbc00b6d2976e09d/letoltes